నాక్డ్ అప్
"నాక్డ్ అప్" అనేది 2007లో విడుదలైన ఒక అమెరికన్ హాస్య చిత్రం. జడ్ అప్టవ్ ఈ చిత్రానికి సహ-నిర్మాత, రచయిత మరియు దర్శకుడు. సేథ్ రోగెన్, క్యాథరిన్ హేగల్, పాల్ రుడ్, లెస్లీ మన్‌లు ఈ చిత్రంలోని ముఖ్య తారాగణం. రోగెన్ యొక్క బాధ్యతారాహిత్య స్వభావానికి, మీడియాలోతాజాగా పదోన్నతి పొందిన హేగల్ వ్యక్తిత్వాత్వానికి మధ్య మద్యం మత్తు కారణంగా ఒన్-నైట్ స్టాండ్ (ఒక జంట మధ్య ఏర్పడే శారీరక కలయిక ఒక్కరాత్రికి మాత్రమే పరిమితం కావడం) చోటుచేసుకోవడంతో పాటు దాని ఫలితంగా ఊహించని విధంగా గర్భం రావడం వల్ల చోటు చేసుకునే పరిణామాల చుట్టూ ఈ కథ తిరుగుతుంది.
బెన్ స్టోన్ (సేథ్ రోగెన్) సోమరి, మందమతి మరియు పరిణితి చెందని ఒక 23 ఏళ్ల కెనడా యువకుడు మరియు వాంకోవర్ BC నుంచి వచ్చిన చట్టానికి వ్యతిరేకంగా వలసవచ్చినవాడుగా చెప్పుకుంటుంటాడు. గాయం కారణంగా లభించే పరిహారంతో జీవనాన్ని సాగించడంతో పాటు, గంజాయి తాగే సమయంలోతన గదిలోని వారితో కలిసి Mr. స్కిన్-లాంటి వెబ్‌సైట్‌ల కోసం అప్పుడప్పుడు పనిచేస్తుంటాడు లేదా వారితో కలిసి ఫన్ పార్కుల్లో గడపడం లేదా ఇతర కార్యక్రమాల్లో పాల్గొనడం లాంటివి చేస్తుంటాడు. ఆలిసన్ స్కాట్ (క్యాథరిన్ హేగల్) ఎల్లప్పుడూ వృత్తిపరమైన ఎదుగుదల గురించి మాత్రమే ఆలోచించే మహిళ. E! ఎంటర్‌టైన్‌మెంట్ టెలివిజన్‌లోఅప్పుడే ఆన్-ఎయిర్ పాత్ర దక్కించుకున్న ఆమె, తన సోదరి డెబ్బీ (లెస్లీ మన్‌) కుటుంబంతో కలిసి పూల్ హౌస్‌లోనివసిస్తుంటుంది. తాజాగా లభించిన పదోన్నతి సందర్భాన్ని స్థానిక నైట్ క్లబ్‌లోవేడుక చేసుకునే సందర్భంలో, ఆమెకు బెన్ పరిచయమవుతాడు. బెన్‌తో కలిసి ఆ రాత్రి బాగా మద్యం పుచ్చుకోవడంతో వారిద్దరి మధ్య ఏర్పడిన పరిచయం చివరకు సెక్స్‌తో ముగుస్తుంది. సరిగా అర్థం చేసుకోలేని తొందరపాటు కారణంగా సెక్స్ సమయంలోవారు ఎలాంటి గర్భ నిరోధక రక్షణను ఉపయోగించరు: బెన్ కండోమ్‌ని త్వరగా పెట్టుకునేలా ప్రోత్సహించడం కోసం "జస్ట్ డూ ఇట్ ఆల్‌రెడీ" (ఇదివరకే పెట్టేసుకున్నావా) అని ఆలిసన్ అంటుంది, అయితే, బెన్ మాత్రం "కండోమ్ గురించి మర్చిపో" అని ఆలిసన్ అన్నట్టుగా అర్థం చేసుకుంటాడు. ఆ రాత్రి గడిచిన తర్వాత మరుసటిరోజు ఉదయం, అల్ఫాహారం ముగించిన వెంటనే తమ మధ్య జరిగిన విషయం చిన్నదేనని గ్రహించడంతో పాటు ఎవరిదారిన వారు వెళ్లిపోతారు, ఆమె అలా వెళ్లిపోవడంతో బెన్ భంగపాటుకు గురైనట్టుగా కనిపిస్తాడు.
ఎనిమిది వారాల తర్వాత, పనిచేసే సమయంలోఆలిసన్‌కు వేవిళ్లు మొదలవుతాయి. అటుపై అనేక ఇంట్లో చేసే గర్భ నిర్ధారణ పరీక్షల అనంతరం, తాను గర్భవతి అయ్యిందనే విషయం ఆమెకు తెలుస్తుంది. తాను గర్భవతిననే విషయాన్ని తెలియజేయడం కోసం, తమ మధ్య ఏర్పడిన ఒన్-నైట్ స్టాండ్‌ తర్వాత మొదటిసారిగా ఆమె బెన్‌ను కలుస్తుంది. ఆలిసన్ చెప్పిన విషయం విని ఆశ్చర్యానికి గురైనప్పటికీ, శిశువుకు జన్మనిచ్చే విషయంలోతాను మద్దతుగా నిలుస్తానని బెన్ ఆమెతో చెబుతాడు. అయితే, ఒక బిడ్డకు తండ్రిగా వ్యవహరించే విషయంలోబెన్ ఇంకా అనిశ్చితిలోనే ఉన్న సమయంలో, అతని తండ్రి (హెరాల్డ్ రామిస్) మాత్రం బాగా సంతోషించడంతో పాటు అతనికి ఏం జరిగినా ఆ విషయంలోఅతనే అత్యుత్తమం అని బెన్‌తో చెబుతాడు. ఆలిసన్ తల్లి (జోన్నా కెర్న్స్) మాత్రం అబార్షన్ చేసుకునేలా తన కూతురిని ఒప్పించేందుకు ప్రయత్నిస్తుంది. అయితే ఆలిసన్ మాత్రం బిడ్డకు జన్మనివ్వాలని నిర్ణయించుకుటుంది. దీనితర్వాత, ఆలిసన్, బెన్‌లు తమ మధ్య బంధం ఏర్పడేందుకు అవకాశం ఇవ్వాలని నిర్ణయించుకుంటారు. విచిత్రమైన ఆ జంట చేసే ప్రయత్నాల్లో భాగంగా ఉగరం లేని ఒక ఉంగరం బాక్స్‌తో ఆలిసన్ వద్ద పెళ్ళి ప్రతిపాదన తెచ్చే బెన్, ఏదో ఒకరోజు ఆమెను సొంతం చేసుకుంటానని అంటాడు. అయితే, ఆలిసన్ మాత్రం అంత తొందరగా పెళ్ళి గురించి ఆలోచించేందుకు సిద్దపడదు. ఎందుకంటే, కెమెరాల ముందు "దృఢం"గాను, "బిగుతు"గా ఉండే దుస్తులతో కనిపించాలని ఆన్-ఎయిర్ ఉద్యోగాన్ని సాధించిన సమయంలోనే బాస్ ఆమెకు చెప్పడంతో తన గర్భం గురించి బాస్ వద్ద ఎలా దాచాలా అనే విషయమై ఆమె చాలా ఆందోళన చెందుతుంటుంది.
మరోవైపు బెన్, ఆలిసన్‌ల మధ్య కొంతమేర బంధం వృద్ధి చెందడం ప్రారంభంకాగానే, వారి బాంధవ్యం విషయంలో ఆందోళనలు చోటు చేసుకుంటాయి. బెన్ బాధ్యతారాహిత్యం గురించి ఆలిసన్ ఎక్కువగా ఆందోళన చెందడంతో పాటు, తమ మధ్య ఏర్పడిన బాంధవ్యం దీర్ఘకాలం కొనసాగగలదా అని అనుమానిస్తుంది. వివాహం చేసుకున్న తన సోదరి జీవితం ఏమాత్రం సంతోషంగా లేని కారణంగానే ఆలిసన్ మనసులో ఈ రకమైన అనుమానపు ఆలోచనలు చోటు చేసుకుంటాయి. డెబ్బీ భర్త అయిన పేట్ (పాల్ రూడ్), రాక్ బ్యాండ్ల కోసం ఒక ప్రతిభావంతుడైన స్కౌట్‌గా పనిచేస్తుంటాడు. అయితే, అర్థరాత్రి వేళ అతను బయటకు వెళ్లే కారణంగా అతనికి ఏదో అక్రమ సంబంధం ఉందని ఆమె అనుమానిస్తుంది. అయితే ఆ విషయం గురించి పరిశోధించిన తర్వాత, నిజానికి అతను ఒక ఫ్యాంటసీ బేస్‌బాల్ డ్రాఫ్ట్‌లో భాగమని ఆమె తెలుసుకుంటుంది. దీంతోపాటు నియంత్రణ ధోరణి కలిసిన డెబ్బీ ప్రవర్తన (కోరుకున్న రీతిలో బెన్ మారకపోతే అతన్ని బాగా తిట్టాల్సిందిగా గతంలో ఒకసారి ఆలిసన్‌ని డెబ్బీ ప్రోత్సహించడంతో పాటు తాను చెప్పేదాన్ని ఆమె "శిక్షణ"గా పేర్కొంటుంది) నుంచి అతను కొంత సమయం స్వేచ్ఛ కోరుకుంటున్నాడనే విషయాన్ని కూడా అతని ద్వారా ఆమె తెలుసుకుంటుంది. డెబ్బీ ప్రవర్తన గురించి ఆమె భర్త భావించిన విధంగానే బెన్ కూడా ఆలిసన్ తనని ఎక్కువగా నియంత్రిస్తోందని భావిస్తాడు. పేట్స్ తన భార్యతో అంగీకారానికి వచ్చిన ఫలితంగా, వారు విడిపోయేందుకు నిర్ణయించుకుంటారు, డెబ్బీతో తాను మంచి సంబంధాలు కలిగిలేనని పేట్ భావించగా, డెబ్బీ సైతం పేట్‌తో తనకు చక్కని సంబంధాలు లేవని భావించడమే అందుకు కారణం. మరోవైపు శిశు జననం గురించి తెలియజెప్పే పుస్తకాలను కొనుగోలు చేసిన బెన్, వాటిని చదవలేదన్న విషయం తెలియడంతో ఇకపై అతనికి మద్దతుగా ఉండలేనని ఆలిసన్ చెబుతుంది. అలాగే డాక్టర్ వద్దకు వెళ్లే సమయంలో, వారిద్దరు ఉద్రేకానికి లోనై వాదులాటకు దిగుతారు, దీని ఫలితంగా బెన్ కారు నుంచి దిగేయడంతో పాటు మిగిలిన మూడు మైళ్ల దూరాన్ని నడుచుకుంటూ వస్తాడు. చివరకు డాక్టర్ వద్దకు వచ్చిన తర్వాత, ఆలిసన్‌తో మరో వాదన తలెత్తడంతో, ఈ రకమైన పరిస్థితికి తెచ్చిన ఆమె హార్మోన్ల గురించి బెన్ నిందిస్తాడు. దీంతో ఆలిసన్ కోపం తెచ్చుకుని, ఇకపై తామిద్దరు ఒకరినొకరు చూసుకోకపోవడమే మేలని అంటుంది.
ఇలా వాళ్లిద్దరూ విడిపోయిన తర్వాత, పేట్‌తో కలిసి లాస్ వేగాస్‌కు రహదారి యాత్ర చేయాలని బెన్ నిర్ణయించుకుంటాడు. అయితే, సైకేడెలిక్ మష్‌రూమ్స్‌ యొక్క గాఢమైన ప్రభావం కారణంగా, వారిద్దరూ తాము కోల్పోయిన దాని గురించి వాస్తవాన్ని గ్రహించడంతో పాటు తిరిగివెళ్లి తమ బాధ్యతలను చేపట్టాలని నిర్ణయించుకుంటారు. అదేసమయంలో, నిస్పృహలోకూరుకుపోయిన ఆలిసన్‌ను తనతో పాటు బయటి కార్యక్రమాలకు తీసుకువెళ్లేందుకు సిద్దమైన డెబ్బీ, అందులోభాగంగా ఆలిసన్, బెన్‌లు మొదటగా కలుసుకున్న నైట్ క్లబ్‌కు మరోసారి ఆమెను తీసుకువెళ్తుంది. అయితే, ఆలిసన్ గర్భవతిగా ఉండడం, డెబ్బీ వయసుమీదపడిన ముసలిదానిలాగా ఉండడం వల్ల క్లబ్ నిర్వాహక నిబంధనలు ఒప్పుకోవని చెప్పి వాళ్లిద్దరిని లోపలికి అనుమతించేందుకు క్లబ్ బౌన్సర్ నిరాకరిస్తాడు. క్లబ్ బౌన్సర్‌తో జరిగిన గొడవ తర్వాత, డెబ్బీ దుఃఖానికి గురికావడంతో పాటు జీవితంలోపేట్ యొక్క ఆకాంక్షలు పెరిగిన సమయంలోతన ఆకాంక్షలు తగ్గిపోయాయని ఆలిసన్ వద్ద అంగీకరిస్తుంది. అదేసమయంలోపేట్ తిరిగి రావాలని కూడా ఆమె కోరుకుంటుంది. అదేసమయంలో, తమ కూతురి పుట్టినరోజు కార్యక్రమంలోభాగంగా పేట్ మరియు డెబ్బీలు ఒకరినొకరు కలుసుకుంటారు. మరోవైపు ఆలిసన్‌తో కలిసి పనిచేసేందుకు బెన్ ప్రయత్నిస్తున్న సమయంలో, ఆమె మాత్రం బెన్‌తో కలిసివెళ్లే విషయంలోఇంకా అసంతృప్తిగానే ఉంటుంది. తమ మధ్య ఏర్పడిన బంధం వైవిధ్యమైనదని, అది తాత్కాలికమైనదని భావించడంతో పాటు, లాస్ వేగాస్‌లోతాను, బెన్‌లు కలిసి తీసుకున్న మష్‌రూమ్స్ మాత్రమే బెన్ నిర్ణయానికి కారణమని పేట్ చెప్పిన విషయాన్ని సైతం పరిగణలోకి తీసుకోవడంతో ఆమె ఆవిధంగా భావిస్తుంది. ఆలిసన్ నుంచి ఈ విషయాన్ని తెలుసుకున్న సమయంలోపేట్‌ వద్ద బెన్ కోపంతో అరుస్తాడు. మరోవైపు, ఆలిసన్ గర్భవతి అనే విషయం ఆమె బాస్‌కి తెలిసినప్పటికీ, ఆలిసన్ గర్భంతో ఉందన్న విషయం ఆమె నిర్వహించే కార్యక్రమానికి మహిళా ప్రేక్షకుల ఆదరణ పెరిగేందుకు కారణమవుతుంది. ఇక తండ్రితో జరిగిన గొడవ తర్వాత, సొంతంగా బాధ్యత తీసుకోవాలని, తన మార్గాన్ని మార్చుకునే దిశగా గట్టి ప్రయత్నాన్ని ప్రారంభించాలని బెన్ నిర్ణయించుకుంటాడు. దీంతోపాటు, స్నేహితుల ఇంటినుంచి బయటకు వచ్చేయాలని, వెబ్ డిజైనర్‌గా నిజమైన ఉద్యోగం సాధించాలని, బిడ్డ కోసం ప్రత్యేకమైన గది కలిగిన అపార్ట్‌మెంట్‌ను తీసుకోవాలని కూడా అతను నిర్ణయించుకుంటాడు. దీంతోపాటు ఆలిసన్‌తో తన సంబంధాలు మెరుగ్గా ఉన్న సమయంలోకొనుగోలు చేసిన గర్భం గురించి వివరించే పుస్తకాలను సైతం బెన్ చదవడం ప్రారంభిస్తాడు. ఇలాంటి సమయంలో, ప్రసవానికి దగ్గరైన ఆలిసన్, డాక్టర్‌ను సంప్రదించేందుకు కూడా వీలులేని పరిస్థితిని ఎదుర్కొంటుంది. మరోవైపు డెబ్బీ, పేట్‌లు బయటి ఊరికి వెళ్లిపోయిన కారణంగా, ఆమె మళ్లీ బెన్‌తో సంబంధాలు ఏర్పరచుకోవాల్సిన పరిస్థితి ఏర్పడుతుంది. అదేసమయంలోఆలిసన్‌ను పరీక్షించే గైనకాలజిస్ట్ (లౌడన్ వెయిన్‌రైట్) నగరానికి వెలుపల శాన్ ఫ్రాన్సిస్కోలోని బార్ మిట్జ్‌వాలోఉండడాన్ని బెన్ తెలుసుకుంటాడు. తమకు ఇచ్చిన మాట ప్రకారం ఆలిసన్‌ గర్భవతిగా ఉన్న సమయంలోఆ డాక్టర్ బయటి ప్రదేశాలకు వెళ్లకుండా ఎప్పుడూ అందుబాటులోఉండాలనే నిబంధనకు విరుద్ధంగా ప్రవర్తించడంతో బెన్ అతనిపై కోపం తెచ్చుకుంటాడు. దీంతో డాక్టర్‌ని ఉద్దేశించి బెన్ ఒక క్రూరమైన వాయిస్ మెయిల్‌ని పంపుతాడు.
శిశువును ప్రసవించే సమయాని దగ్గరైన సందర్భంలో, బెన్‌ నిబద్ధతను అనుమానించినందుకు గాను ఆలిసన్ అతనికి క్షమాపణలు చెబుతుంది. అలాగే, గర్భవతిగా ఉన్న సమయంలోతనకు ఎవరు సరైన తోడనే విషయాన్ని తాను అస్సలు ఆలోచించలేదన్న విషయాన్ని కూడా బెన్ వద్ద ఆమె అంగీకరిస్తుంది. కొన్ని రోజుల తర్వాత, డెబ్బీ మరియు పేట్‌లు తిరిగొస్తారు. అయితే, ఆలిసన్‌పై డెబ్బీ ప్రభావం విషయంలోబెన్ ఇంకా కోపంగానే ఉండడంతో పాటు ఆలిసన్‌ను ఒంటరిగానే అతను జాగ్రత్తగా చూసుకుంటుండంతో, వారిద్దరూ లోపలికి రాకుండా బయటే ఉండిపోతారు. మరోవైపు ఊదారంగు దుస్తుల్లో ఉన్న ఒక మహిళ పిల్లల్ని అపహరించి తీసుకువెళ్తోందని సెక్యూరిటీ వద్ద చెబుతానని బెన్ బెదిరించడంతో, డెబ్బీ ఆందోళనకు గురవుతుంది. అయితే, చివరకు బెన్ మాత్రమే ఆలిసన్‌కు సరైన తోడు అనే విషయంలోడెబ్బీకి నమ్మకం ఏర్పడుతుంది. చివరకు ఆ జంట కొత్తగా పుట్టిన ఆడ శిశువు (ప్రత్యామ్నాయ ముగింపులోమగ శిశువు)ను సాదరంగా ఆహ్వానించడంతో పాటు L.A.లోని కొత్త అపార్ట్‌మెంట్‌లోవారంతా కలిసి జీవించడం ప్రారంభిస్తారు.జుడ్ ఆప్టవ్ గత ప్రాజెక్టుల్లో పనిచేసిన అనేకమంది తారలు ఈ చిత్రంలోనూ పనిచేశారు: సేథ్ రోగన్, మార్టిన్ స్టార్, జాసన్ సెగెల్, మరియు జేమ్స్ ఫ్రాన్కో లాంటి వారంతా గతంలోఆప్టవ్ నిర్మాతగా వ్యవహరించిన "ఫ్రేక్స్ అండ్ గేక్స్‌" అనే స్వల్పకాలిక టెలివిజన్ సిరీస్‌లోనటించినవారే. ఆప్టవ్-సృష్టించిన "అన్‌డిక్లైర్డ్" (ఇందులోరోగెన్, సెగెల్ మరియు స్టార్‌లు కూడా కనిపించారు) నుండి వచ్చిన జే బౌచెల్ మరియు లౌడెన్ వెయిన్‌రైట్ IIIలు ఈ చిత్రంలోనటించారు. ఇక "ఫ్రేక్స్ అండ్ గేక్స్" ‌కు సహ నిర్మాత, ఆప్టవ్ రచనతో వచ్చిన "హెవీవెయిట్స్" చిత్రంలోనటించడంతో పాటు ఫాంటసీ బేస్‌బాల్ గై అనే అతిథి పాత్రలోనటించిన పాల్ ఫేగ్ కూడా ఈ చిత్రంలోనటించాడు. అలాగే ఈ చిత్రంలోతనలాగే అతిథి పాత్రలోకనిపించిన స్టీవ్ కారెల్, అంతకుముందు ఆప్టవ్ యొక్క "ది 40-ఇయర్-ఓల్డ్ వర్జిన్‌"లోరోగెన్, రుడ్‌లతో పాటు సహ-నటుడిగా నటించడంతో పాటు, ఆప్టవ్ నిర్మించిన "అంకోర్‌మ్యాన్" లోనూ నటించాడు. వీరందరితో పాటు "ది 40-ఇయర్-ఓల్డ్ వర్జిన్‌"లోనటించడమే కాకుండా, ఆప్టవ్‌ని పెళ్ళి కూడా చేసుకున్న లెస్లీ మాన్ ఈ చిత్రంలోనూ నటించడంతో పాటు వారి ఇద్దరి కూతుళ్లు కూడా ఆమె కూతుళ్ల పాత్రల్లో ఈ చిత్రంలోనటించారు.
ఈ చిత్రంలోమొదట ఆలిసన్ పాత్రకు ఎంపికైన అన్నే హేథ్‌వే, క్రియేటివ్ కారణాలతో ఈ చిత్రం నుంచి తప్పుకుంది. ఒక మహిళ నిజంగా ప్రసవించే సన్నివేశాలను ఈ చిత్రంలోఉపయోగించాలని అనుకోగా అందుకు నిరాకరించడం వల్లే ఆమె ఈ చిత్రం నుంచి తప్పుకుందని ఆప్టవ్ ఆరోపించాడు. హేథ్‌వే తప్పుకున్న తర్వాత ఆ పాత్ర కోసం జెన్నిఫెర్ లవ్ హెవిట్ మరియు కేట్ బోస్‌వర్త్‌లను ఆడిషన్ నిర్వహించినప్పటికీ, చివరకు ఆ పాత్ర కేథరిన్ హేగల్‌ను వరించింది.
U.S. బాక్సాఫీస్ వద్ద #2లో విడుదలైన ఈ చిత్రం, ప్రారంభ వారాంతంతో మొదలు పెట్టి, "" రెండవ వారాంతానికి $30,690,990 మొత్తాన్ని వసూలు చేసింది. స్వదేశంలో$148,768,917 మొత్తాన్ని మరియు విదేశాల్లో $70,307,601 మిలియన్లను సాధించిన ఈ చిత్రం మొత్తంమీద $219,076,518 మొత్తాన్ని వసూలు చేసింది. బాక్సాఫీస్ టాప్ టెన్‌లోఎనిమిది వారాలపాటు కొనసాగిన ఈ చిత్రం, 2007లో మే-జూన్‌ల మధ్య విడుదలైన చిత్రాల్లో అతిపెద్ద విజయం సాధించిన చిత్రంగా నిలిచింది. బహుళ రకాల మీడియాల్లో ప్రకటనలిచ్చేందుకు స్పందనలను పరిశీలించడంలోప్రత్యేకత కలిగిన ఒక కంపెనీ ఈ చిత్రం గురించి ప్రశంసిస్తూ, రేడియా మరియు టెలివిజన్ ప్రకటనలను సంయుక్తంగా ఉపయోగించుకోవడం ద్వారా ఈ చిత్రం ఊహించని స్థాయిలోఆర్థికపరమైన విజయం సాధించిందని పేర్కొంది.
మొత్తంమీద "నాక్డ్ అప్" చిత్రానికి, అనేకమంది విమర్శకుల నుంచి చక్కటి ఆదరణ లభించింది. ఉదాహరణకు, రొట్టెన్ టొమేటోస్‌ 225 సమీక్షల (203 తాజా, 22 పాత)నుంచి ఈ చిత్రం 90% "సర్టిఫైడ్ ఫ్రెస్" రేటింగ్‌ని అందుకుంది.
అలాగే "లాస్ ఏంజెల్స్ టైమ్స్" ఈ చిత్రం గురించి ప్రస్తావిస్తూ, ప్రధాన కథాంశం గొప్పగా లేనప్పటికీ, చిత్రంలోని హాస్యం మాత్రం అద్భుతమని ప్రశంసించింది. అలాగే, "ఈ చిత్రంలోని ప్రథాన కథాంశం ఏమాత్రం చక్కగా లేకుండా, పిచ్చిపిచ్చిగా ఉన్నప్పటికీ, సందర్భోచితంగా వచ్చే దృశ్యాలు మనసుపై ముద్రవేస్తాయి" అని కూడా పేర్కొంది. "ది బాల్టిమోర్ సన్‌"కు చెందిన క్రిష్ కల్టెన్‌బ్యాచ్, ఈ చిత్రం గురించి చెబుతూ, హాస్యం ఈ చిత్రానికి ప్రధానమైన బలమని, చిత్రంలోని లోపాలని అది కప్పివేసిందని చెప్పడంతో పాటు "అవును, ఈ చిత్రంలోని ప్రథాన కథాంశం తిక్కగా ఉండడమే కాకుండా, అనేక దృశ్యాలు విసుగ్గా ఉన్నాయి; "నాక్డ్ అప్" చిత్రానికి తప్పకుండా ఒక మంచి ఎడిటర్ అవసరం. అయితే, ఈ చిత్రంలో హాస్యానికి మాత్రం కొదవలేదు, అంతేకాకుండా సంపూర్ణమైన హాస్య చిత్రం కోసం ఎదురుచూస్తున్న ఈ రోజుల్లో ఇదొక అరుదైన చిత్రం"అని అన్నారు.
ఇదేరకమైన మరో సమీక్షలో భాగంగా, "వెరైటీ" మేగజైన్ ఈ చిత్రాన్ని ముందే ఊహించగలిగినదిగా పేర్కొనడంతో పాటు "నాక్డ్ అప్" ఒక "అద్భుతమైన హాస్య చిత్రం" అని ప్రశంసించింది. ఇక టెలివిజన్ కార్యక్రమాల్లో భాగంగా, "ఎబెర్ట్ & రోపెర్", రిచర్డ్ రోపెర్ మరియు అతిథి విమర్శకుడు డేవిడ్ ఎడెల్‌స్టెయిన్‌లు "నాక్డ్ అప్" చిత్రాన్ని అద్భుతమని పేర్కొంటూ "రెండు చేతుల బొటనవేళ్లని పైకెత్తి" చక్కటి రేటింగ్ ప్రకటించారు. దీంతోపాటు ఈ చిత్రాన్ని "ఆకర్షణీయం మరియు వాస్తవం" అని ప్రశంసించిన రోపెర్, "కొన్ని సన్నివేశాలు అంతగా ఆకట్టుకోనప్పటికీ... సెంటిమెంట్ దృశ్యాల్లో "నాక్డ్ అప్" ఆకట్టుకుంటుంది" అని అన్నారు.
ఈ చిత్రం గురించి అతిపెద్ద విశ్లేషణ చేసిన "టైమ్" మేగజైన్, ఇదొక విలక్షణమైన హాలీవుడ్-శైలి హాస్య ప్రహాసనం అయినప్పటికీ, ఏమాత్రం ఊహించని రీతిలోఈ చిత్రం స్వల్ప-కాలిక విజయం సాధించడాన్ని బట్టి, చిత్రంలోని "విషయం" యొక్క నాణ్యత లేదా అపూర్వతల కంటే, అందులోని సాంఘికపరమైన అంశమే ఎక్కువగా ఆకర్షించి ఉండవచ్చు అని చెప్పడంతో పాటు, ఈ చిత్రం యొక్క విస్మయ విలువ, లైంగికపరమైన హాస్యం, చారిత్రకంగా నిషేంధించిన నేపథ్యాలు లాంటివి దేశవ్యాప్తంగా చిన్నపాటి చర్చను సృష్టించిందని, ఈ చిత్రాన్ని చూసిన వారు "ఆ చిత్రం బాగోలేదని ఒక్కమాటలో చెప్పేయకుండా, ఆ రకమైన చర్చలో పాల్గొనేలా చేసింది" అని ప్రతిపాదించింది.
కెనడియన్ రచయిత రేబెక్క ఎక్లెర్, "మెక్లీన్స్ మేగజైన్‌"లోఈ చిత్రం గురించి రాస్తూ ఈ చిత్రానికి, 2005 మార్చిలోU.Sలో విడుదలైన తన పుస్తకం "నాక్డ్ అప్: కన్ఫెస్సెన్స్ ఆఫ్ ఏ హిప్ మదర్-టు-బి"కి మధ్య ఉన్న పోలికల గురించి ప్రస్తావించారు. దీంతోపాటు కాపీరైట్ ఉల్లంఘన ఆధారంగా ఆప్టవ్ మరియు యూనివర్సల్ పిక్చర్స్ మీద ఆమె చట్టపరమైన చర్యకు కూడా ఉపక్రమించారు.
దీంతో ఒక బహిరంగ ప్రకటన చేసిన ఆప్టవ్, "పుస్తకాన్ని చదవడంతో పాటు, సినిమాను కూడా చూసిన ఎవరైనా సరే, ఈ రెండూ ఒకే రకమైన అనుభవానికి సంబంధించిన రెండు వేర్వేరు కథాంశాలని చెప్పగలరు" అని తెలిపారు.
మరో కెనడియన్ రచయిత అయిన పాట్రీసియా పియర్‌సన్‌, సైతం ఈ చిత్రానికి, తన నవల "ప్లేయింగ్ హౌస్‌"కి మధ్య ఉన్న పోలికల గురించి బహిరంగంగానే ఆరోపణలు చేశారు. అయితే, ఈ విషయమై దావా వేసేందుకు నిరాకరించిన ఆమె, ఎక్లెర్ వేసిన వ్యాజ్యం నిష్ర్పయోజనమైనదని అన్నారు.
మైక్ వైట్ (జుడ్ ఆప్టవ్‌తో దీర్ఘకాలం కలిసి పనిచేసిన మరియు "స్కూల్ ఆఫ్ రాక్", "ఫ్రేక్స్ అండ్ గీక్స్", "ఆరంజ్ కంట్రీ", మరియు "నాకో లిబ్రే" లకు స్క్రీన్‌ప్లే రచయిత) ఈ చిత్రం గురించి స్పందిస్తూ, "ఆప్టవ్ ఇటీవలి చిత్రాల్లో మహిళ, గే పురుషుల పాత్రలను మలిచిన తీరును దృష్టిలో ఉంచుకుని చూస్తే", ఆప్టవ్ తర్వాతి చిత్రాల విషయంలోఈ చిత్రం "భ్రమలను పోగొడుతుంది", "నాక్డ్ అప్" గురించి చెప్పాలంటే, "'ఒక దశలో ఈ చిత్రం వ్యక్తిలోని అల్లరిచిల్లరితనం కంటే, అల్లరిచిల్లరితనంలోని హాస్యానికే ప్రాధాన్యమిచ్చిన భావాన్ని కలిగిస్తుంది'" అని అన్నారు.
ప్రారంభ సమీక్షల్లో, "స్లేట్" ‌కు సంబంధించిన డానా స్టీవెన్స్ మరియు "లాస్ ఎంజెల్స్ టైమ్స్‌కు చెందిన కరినా ఖోకానోలు ఈ చిత్రం ద్వారా ఎలాంటి లైంగికపరమైన వైఖరులు వృద్ధి చెందలేదని కథనాలు రాశాయి, " స్లేట్ "మేగజైన్ పోడ్‌క్యాస్ట్‌ యొక్క ప్రాథమిక దృష్టి కోణంగా వచ్చిన ఒక కథనంలో" న్యూయార్క్ "ఎడిటర్ ఎమిలే నుస్స్‌బౌమ్ స్పందిస్తూ, "ఆలిసన్ [హేగెల్ యొక్క పాత్ర]కు మానసిక దృఢత్వం లేదు. " ఆమెది పూర్తిగా విరుద్ధ భావాలు కలిగిన పాత్ర... ఆహ్లాదం, మృదువైన కోపం, విచిత్రమైన ఓర్పుశక్తి కలిగిన వ్యక్తి అయినప్పటికీ ఆమె ఒక విచిత్రమైన " కల్లాకపటం ఎరుగని "మంచి అమ్మాయి. " చూసేందుకు ఆమె తనకంటూ సొంతమైన అవసరాలు లేదా ఆకాంక్షలు లేనట్టు కనపిస్తుంది..." అని అన్నారు. " ది న్యూయార్క్ టైమ్స్‌కు "చెందిన A.O. స్కాట్", జునో"కు" నాక్డ్ అప్‌కు గల సంబంధాన్ని "సవివరంగా పోల్చి", "ఇది ఒక "స్త్రీవాద, మహిళా-శక్తికి జవాబు మరియు నాక్డ్ అప్‌కు సంపూర్ణత" అని అన్నారు." ""
దీని తర్వాత "వ్యానిటీ ఫెయిర్" ఇంటర్వ్యూలోభాగంగా, ప్రధాన నటి అయిన క్యాథరిన్ హేగల్ మాట్లాడుతూ ఆప్టవ్, రోగెన్‌తో పనిచేయడాన్ని తాను బాగా ఆస్వాదించినట్టు తెలిపింది, అలాగే చిత్రం కోసం కష్టపడడాన్ని ఆస్వాదించినట్టు చెప్పిన ఆమె, దాన్ని "ఒక చిన్నపాటి సెక్సియెస్ట్" చిత్రంగా పేర్కొన్నారు. అయితే, ఆ చిత్రం "ఆడవారిని గయ్యాళిగాను, హాస్యం తెలియనివారుగాను, ఆందోళనకు గురయ్యేవారుగాను చూపించి మగవారిని మాత్రం ప్రేమపూర్వక, అమాయక, హాస్య చతురత కలిగినవారిగా చిత్రించింది" అని అన్నారు.
ఆమె వ్యాఖ్యలకు ప్రతిస్పందించిన ఆప్టవ్, ఆమె చేసిన ఆరోపణనలను ప్రాథమికంగా కొట్టిపారేయనప్పటికీ, "ఆమె [హేగల్] "గయ్యాళి" అనే మాట ఉపయోగించడం విని నేను షాకయ్యాను. అంటే నా అర్థం, ఏమిటి ఇదంతా, ఇదేమన్నా పదహారు-వందల సంవత్సరమా?" అని అన్నారు
హేగెల్ వ్యాఖ్యలతో మీడియాలోప్రతిస్పందనలు ఎక్కువయ్యాయి, దీంతోపాటు "హుఫ్పింగ్టన్ పోస్ట్‌‌"లోవచ్చిన ఒక కథనంలోఆమె పాత్రను "ఒక పట్టుదల కలిగిన, ఓర్పులేని సాహసవంతురాలిగాను ప్రేమ గురించి చెప్పేందుకు తన బాయ్‌ఫ్రెండ్‌ కోసం వేచి చూసి త్వరగా అలిసిపోయినట్టు"గాను చిత్రించారు. దీంతో "పీపుల్" మేగజైన్ ద్వారా హేగెల్ తన వ్యాఖ్యలను గురించి వివరించారు, ఇందులో భాగంగా, "వేరే మహిళ ఎవరూ కూడా ఈ చిత్రంలోని అంశాన్ని ఎక్కువ సీరియస్‌గా తీసుకోవద్దని, మరియు దాన్ని ఒక హాస్య భరిత చిత్రంగానే గుర్తుంచుకోవాలని ప్రోత్సహించడమే నా ఉద్దేశ్యం" అని చెప్పిన ఆమె, ఈ వ్యవహారం "చిత్రంతో నాకున్న అనుభవంపై దృష్టి సారించేదిగా మారడం నన్ను నిరుత్సాహానికి గురిచేసినప్పటికీ, నా అభిప్రాయం విషయంలో మాత్రం నేను స్థిరంగానే ఉన్నాను" అని అన్నారు.
హేగెల్ వ్యాఖ్యలు ఆశ్చర్యాన్ని కలిగించడం లేదని "స్లేట్" మేగజైన్‌కు చెందిన మేఘన్ ఓ రౌర్కే పేర్కొనగా, ""ది న్యూయార్క్" ‌లో రాసిన కథనంలో భాగంగా డేవిడ్ డెన్బే స్పందిస్తూ, "నాక్డ్ అప్" అనేది గత అనేక ఏళ్లుగా అధిగమిస్తూ వస్తున్న రొమాంటిక్-కామెడీ అనే ట్రెండ్‌కు పరాకాష్ట-అసహ్యం పుట్టించే ఆధునిక పోకడలు, స్త్రీ ముక్కుసూటితనం లాంటివి ఇందుకు ఉదాహరణ అని అన్నారు. "ది గార్డియన్" ప్రకారం, హేగెల్ యొక్క "రెచ్చకొట్టే వ్యాఖ్యలు పూర్తిగా బెడిసికొట్టడంతో పాటు ఈ విషయంలో హేగెల్‌పై చెడ్డ వ్యక్తిగా, ద్రోహిగా ముద్రపడింది. ఆమె ఇకముందు మళ్లీ పనిచేయబోదని మరికొంతమంది సూచించారు," అయితే, సమీక్షల్లో భాగంగా చేసిన విమర్శలు తప్పని నిరూపణ కావడంతో పాటు హేగెల్ కెరీర్‌కు అవి బాగానే తోడ్పడ్డాయి.
సెక్సిజం గురించిన ఆందోళనలు భారీగా చోటు చేసుకోవడంతో, మరిన్ని నమ్మదగిన మహిళా పాత్రలను అభివృద్ధి చేసే మార్గాల గురించి దర్శకుడు జుడ్ ఆప్టవ్ చర్చించాడు. "నా ఆలోచన ప్రకారం, కొన్ని సమయాల్లో పాత్రలు సెక్సియెస్ట్‌గా ఉండవచ్చు, అయితే అదంతా నిజానికి స్త్రీ, సంబంధాలు, వృద్ధి చెందేందుకు నేర్చుకోవడం లాంటి విషయాల గురించి భయపడే పరిణితి చెందని వ్యక్తుల గురించి మాత్రమే" అని ఆప్టవ్ అన్నట్టుగా "న్యూ యార్క్" మేగజైన్ ప్రచురించింది. హేగెల్ వ్యాఖ్యలను తోసిపుచ్చిన ఆప్టవ్, వారు "సందర్భానికి విరుద్ధంగా మాట్లాడుతున్నారు," అని చెప్పడంతో పాటు "ఇది ప్రజలకు ఏం గుర్తు చేస్తోందంటే, వారు "నాక్డ్ అప్" DVDని కొనుగోలు చేసి వారు తమకు తాము తీర్పు ఇచ్చుకోవాలి;" అని అన్నారు. తలకిందులైన ("అనగా.," స్త్రీ ద్వేషానికి సంబంధించిన వ్యతిరేక ఆందోళనలను ద్రవ్య సంబంధ వృద్ధి కోసం అనుకూలంగా మార్చడం) ఈ కథనం ఈ విధానాన్ని "వ్యతిరేక-జుజిట్సు మార్కెటింగ్ చతురత"గా అభినందించింది. సెక్సియెస్ట్ ఆరోపణలకు సంబంధించి ఆప్టవ్ వెలిబుచ్చిన మరో అభిప్రాయం గురించి ("అనగా." , "పాత్రలు సెక్సియెస్ట్‌గా ఉన్నాయని ప్రజలు చెప్పినట్టైతే, అవును, అది కేవలం సినిమాకు సంబంధించిన మొదటి భాగం మాత్రమే, అలాగే తర్వాత వచ్చే సినిమాలో వాటిని మార్చుతానని నేను చెబుతాను."), "న్యూ యార్క్ మేగజైన్‌"లోవచ్చిన కథనంలో, ఆరోపణల విషయంలోఆప్టవ్ నేరుగా ప్రతిస్పందించాల్సిన పనిలేదు, అవి ఆయన పాత్రల విషయంలోతలెత్తలేదు కానీ సినిమాలోచోటు చేసుకున్నాయి అని చెప్పడంతో పాటు, "పాత్రలన్నీ పూర్తిగా సెక్సియెస్ట్‌గా "లేవు" , అయితే, సినిమా మాత్రం ఆ విధంగా ఉంది" అని పేర్కొన్నారు, దీంతోపాటు, ""నాక్డ్ అప్" ‌తో ఉన్న సమస్యలన్నీ చాలామంది రచయితల ద్వారా ఎత్తిచూపబడింది..." అని కూడా పేర్కొన్నారు.
2009 జూలైలో"ఫన్నీ పీపుల్" చిత్రం పరిచయ కార్యక్రమంలోభాగంగా ఆప్టవ్ మరియు రోగెన్‌లు "ది హోవర్డ్ స్టెర్న్ షో"లోకనిపించడంతో పాటు "నాక్డ్ అప్‌" లోని పనితీరు గురించి ఎదురైన విమర్శలకు ప్రతిఘటించడంతో పాటు హేగెల్ చెప్పిన వ్యాఖ్యలతో వారు పూర్తిగా విభేదించారు. హేగెల్ తీరు గురించి వర్ణించేందుకు "ది అగ్లీ ట్రూత్" ‌లోఆమె పనితీరు గురించి రోగెన్ ప్రస్తావించాడు. "ఆ చిత్రంలోని ఒక సన్నివేశంలో ఆమె వైబ్రేటర్‌తో పాటు అండర్‌వేర్‌ను ధరించినప్పుడు వచ్చే శబ్ధాన్ని నేను వింటాను, అంటే నేను దాన్ని మహిళను ఉద్దరించే విషయంగా చూడాలా" అని రోగెన్ అన్నాడు. ఈ చిత్రం విడుదలైన రోజుల్లో అనేక ఇంటర్వ్యూల్లో మాట్లాడిన ఆప్టవ్, హేగెల్ తనపై చేసిన విమర్శల విషయంలోస్పందించేందుకు ప్రయత్నించినప్పటికీ, చాలాసార్లు ఆ విషయానికి పెద్దగా ప్రాధాన్యం ఇవ్వలేదు. అయితే, హేగెల్ నుంచి తాను ఎలాంటి క్షమాపణ ప్రతిపాదన అందుకోలేదని మాత్రం ఆయన అంగీకరించాడు. "ఆమె క్షమాపణ కోరుతుందని కొన్నిసార్లు ఆయన అనుకున్నప్పటికీ, హేగెల్ నుంచి మాత్రం ఎప్పటికీ క్షమాపణ కబురు మాత్రం రాలేదు."
2007 AFI అవార్డులు కోసం జ్యూరీ ఎంపిక చేసిన టాప్ పది జాబితాలోఈ చిత్రం చోటు సాధించడంతో పాటు, అనేక ప్రముఖ విమర్శనాత్మక టాప్ పది జాబితాలోనూ స్థానం సాధించింది. AFI జ్యూరీ ఈ చిత్రాన్ని "ఈ తరానికి సంబంధించి అత్యంత వినోదభరిత, తాజా హాస్యం"గా పేర్కొనడంతో పాటు ఈ చిత్రం "రొమాంటిక్ కామెడీ చిత్రాల విషయంలో సరిహద్దులకు విస్తరించింది" అని కీర్తించింది. బోస్టన్ బబుల్‌కు గౌరవ సినీ విమర్శకుడైన జాన్ న్యూమెన్ ఈ చిత్రాన్ని ""సమ్ లైక్ ఇట్ హాట్‌" యొక్క ఒక మెరుగైన, బూతు, ఆధునిక వెర్షన్" అని పేర్కొన్నారు.
రొట్టెన్ టమేటోస్ వెబ్‌సైట్ ద్వారా ఈ చిత్రం ప్రారంభంలో2007 యొక్క బెస్ట్ రివ్యూడ్ వైడ్ రిలీజ్‌గా భావించబడింది.
2007లో ఉత్తమ చిత్రాలుగా విమర్శకుల ప్రశంసలందుకున్న అనేక టాప్ పది జాబితాల్లో ఈ చిత్రం స్థానం దక్కించుకుంది.
2007 డిసెంబరు 16న, అమెరికన్ ఫిల్మ్ ఇనిస్టిట్యూట్ ద్వారా, ఏడాదిలోఉత్తమ పది చిత్రాలులోఒకటిగా ఈ చిత్రం ఎంపికైంది. జాబితాలోచోటు దక్కించుకున్న గర్భం సంబంధిత రెండు హాస్య చిత్రాల్లో ("జూనో" మరొకటి) ఇది కూడా ఒకటి. "E! " "న్యూస్‌" ఈ చిత్రం సాధించిన విజయాన్ని అసాధారణమని ప్రశంసించడంతో పాటు, "ఊహించని విధంగా కలిగిన గర్భం సృష్టించిన హాస్యం, గోల్డెన్ గ్లోబ్ అవార్డుని సాధించడంతో పాటు L.A. మరియు న్యూ యార్క్ విమర్శకుల నుంచి ప్రశంసలు అందుకుంది, అలాగే అమెరికన్ ఫిల్మ్ ఇనిస్టిట్యూట్ యొక్క సంవత్సరాంత గౌరవం కోసం సండే ఎంపిక చేసిన 10 చిత్రాల్లో ఒకటిగా కూడా నిలిచింది" అని పేర్కొంది.
"స్ట్రేంజ్ వెయిర్డస్: మ్యూజిక్ ఫ్రం అండ్ ఇన్స్సైర్డ్‌ బై ది ఫిల్మ్ నాక్డ్ అప్", ఒక ఒరిజినల్ సౌండ్‌ట్రాక్ ఆల్బం. నాక్డ్ అప్ చిత్రం కోసం జానపద గాయకుడు-గీతరచయిత అయిన లౌడన్ వెయిన్‌రైట్ III మరియు జోయి హెన్రీల ద్వారా ఇది రూపొందించబడింది. అయితే, ఈ చిత్రానికి సంబంధించిన ముఖ్య గీతమైన "డాటర్" మాత్రం పీటర్ బ్లెగ్‌వాడ్‌‌ ద్వారా రాయబడింది.
వెయిన్‌రైట్ యొక్క ట్రాక్‌లతో పాటు, సరాసరి 40 పాటలు ఈ చలన చిత్రంలోచోటు చేసుకున్నాయి. అయితే, కాన్‌కోర్డ్ రికార్డ్స్‌లోని అధికారిక సౌండ్‌ట్రాక్‌లోమాత్రం ఇవి చోటు చేసుకోలేదు.
'నాక్డ్ అప్‌' చిత్రంలోచోటు చేసుకున్న కొన్ని పాటలు:
2007 సెప్టెంబరు 25న అనేక వేర్వేరు రీజియన్ 1 DVD వెర్షన్లు విడుదలయ్యాయి. థియేటర్‌కు సంబంధించిన R-రేటెడ్ వెర్షన్ (128 నిమిషాలు), ఒక "అన్‌రేటెడ్ మరియు అన్‌ప్రొటెక్టెడ్" వెర్షన్ (133 నిమిషాలు) (ఫుల్‌స్క్రీన్ మరియు వైడ్‌స్క్రీన్‌లు వేర్వేరుగా లభిస్తాయి), ఒక రెండు-డిస్క్‌ల "ఎక్సెటెండెడ్ & అన్‌రీడ్" సేకరణకు సంబంధించిన ఎడిషన్ మరియు ఒక HD DVD "అన్‌రీడ్ మరియు అన్‌ప్రొటెక్టెడ్" వర్షన్ లాంటివి ఇందులోఉన్నాయి. ఆప్టవ్ ఇతర హాస్య చిత్రాలైన "ది 40-ఇయర్-ఓల్డ్ వర్జిన్" మరియు "ఫర్‌గెటింగ్ సరాహ్ మార్షల్‌" లతో పాటుగా ఈ చిత్రం HD DVDని ఉపసంహరించుకోవడంతో 2008 నవంబరు 7న, "నాక్డ్ అప్" బ్లూ-రే రూపంలోవిడుదలైంది.